Խոտհունձ Օվերնում

«Խոտհունձ Օվերնում» (), ֆրանսիացի անիմալիստ-նկարչուհի Ռոզա Բոնյորի նկարներից։ Այս ստեղծագործությունը հեղինակը վրձնել է 1854 թվականին։ Յուղաներկով կտավի չափերն են 215 × 422 սմ։

Այսօր «Խոտհունձ Օվերնում» ստեղծագործությունը պահպանվում և ցուցադրվում է Ֆոնտենբլո ապարանքում (Սեն է Մառն, Իլ դը Ֆրանս, Ֆրանսիա)։

Պատմություն 
Ռոզա Բոնյորի «Հերկումը Նիվեռնեում» կտավի մեծ հաջողությունից հետո հեղինակը երկու նոր նկարների էսքիզները ցույց է տալիս կերպարվեստի նախարար Շառլ դը Մորնին։ Վերջինս մերժեց «Ձիերի տոնավաճառը» և ընտրեց «Խոտհունձ Օվերնում» նկարը։  

«Խոտհունձ Օվերնում» ստեղծագործությունը գնեց Ֆրանսիայի կառավարությունը 1854 թվականին 20 հազար ֆրանկով։ Նկարներն արժանացել են ոսկե մեդալի 1855 թվականին կայացած Համաշխարհային ցուցահանդեսին։ 

1874 թվականից մինչև 1878 թվականը նկարը գտնվել է Լյուքսեմբուրգի թանգարանում, որից հետո տեղափոխվել է Ֆոնտենբլո։

Նկարագիր 
«Խոտհունձ Օվերնում» կտավում հեղինակը վրձնել է չորս եզով լծված սայլին խոտի դեզի բարձման տեսարանը։ Եզները համբերատար սպասում են․ վերջիններիս մոտ կանգնած է լայնեզր գլխարկով մի մարդ։ Նկարի աջ և ձախ կողմերում պատկերված են հնձող, եղանով հավաքով տղամարդիկ և կանայք։

Ծանոթագրություններ

Արտաքին հղումներ 
 La fenaison en Auvergne, Օրսե թանգարան
 Rosa Bonheur, La fenaison en Auvergne , Օրսե թանգարան
 Rosa Bonheur: The Artist's (auto)biography, Anna Klumpke, p. 146-151
 The Queer Encyclopedia of the Visual Arts, edited by Claude Summers, p. 57
 Haymaking (print), Բրիտանական թանգարան

1855 նկարներ
Ռոզա Բոնյորի նկարներ
Օրսե թանգարանի նկարներ
Ֆրանսիայի գեղանկարչություն